cyanic-selkie/wikianc huggingface dataset:
Lutsk
Historie
Byen vart grunnlagd kring ei treborg bygd av ei lokal grein av Rurik-dynastiet. Til somme tider var skansen hovudstad i hertugdømet, men sidan det ikkje var trong for ein fast hovudstad i mellomalderen i Europa, vart ikkje byen eit viktig senter for handel eller kultur. I 1240 vart byen teken og plyndra av tatarar, men borga vart ikkje skadd. I 1321 døydde Georg, son av Lev, den siste i linja, i eit slag mot styrkane til storhertug Gediminas av Litauen og borga vart erobra av litauiske styrkar. I 1349 vart byen erobra av styrkane til Casimir III, men vart raskt erobra att av Litauen.
I perioden under litauisk styre byrja byen å bløme. Lubart, son til Gediminas, reiste Lubartborga som ein del av forsvaret av byen. Byen voks raskt og mot slutten av 1400-talet var det 19 ortodokse og to katolske kyrkjer i byen.
I 1429 var Lutsk møtestad for europeiske monarkar for å diskutere den tatariske trugselen mot Europa. Av dei som var inviterte var Sigismund av Det tysk-romerske riket, Vasili II av Russland, kongen av Danmark Erik av Pommern, stormeisteren i Den liviske ordenen Zisse von Rutenberg, hertugen av Szczecin Kazimierz V, Dan II Hospodaren av Valakia og kurfystane i dei fleste tyske landa.
I 1432 vart Volhynia eit len i Kongedømet Polen og Lutsk vart setet for guvernørane og sidan marskalkane i Landet Volhynia. Same året fekk byen Magdeburgrettar. I 1569 vart Volhynia fullt innmellma i Det polske kongedømet og byen vart hovudstad i Wołyń voivodskap. Byen fortsette å bløme som eit viktig økonomisk senter i regionen. På midten av 1600-talet hadde Łuck kring 50 000 innbyggjarar og var ein av dei største byane i regionen. Under Khmelnytskyj-oppstanden vart byen erobra av styrkane til oberst Kolodko. Opp til 4000 menneske vart massakrerte, kring 35 000 flykta og byen vart plyndra og delvis brend. Han kom seg aldri heilt etter dette. I 1781 vart byen råka av brann og 440 hus vart øydelagd, samt begge katedralane og fleire andre kyrkjer.
I 1795, under delingane av Polen vart Lutsk ein del av Det russiske imperiet. Vovodskapet vart oppheva og byen var ikkje lenger hovudstad i provinsen, då denne vart flytta til Zjytomyr. Etter Novemberopprøret (1830–1831) prøvde ein å fjerne den polske påverknaden og russisk vart det dominerande språket i offentlege krinsar, sjølv om folket heldt fram å snakke ukrainsk, polsk og jiddisk privat. I 1845 vart byen igjen råka av ein bybrann.
I 1850 vart det bygd tre store fort kring Lutsk og byen vart ein liten festning kalla Mikhailogorod. Under første verdskrigen vart byen erobra av Austerrike-Ungarn den 29. august 1915. Byen vart då eit viktig militært senter med hovudkvarteret til den fjerde armeen under erkehertug Josef Ferdinand stasjonert der. Ei tyfusepidemi gjekk nok ein gong hardt utover folkesetnaden.
Den 7. juni 1916 braut slaget ved Lutsk ut og dei russiske styrkane erobra byen att. Etter å ha signert Brest-Litovsk-avtalen i 1917 vart byen erobra av tyskarane den 7. februar 1918. Den 22. februar 1918 vart byen overført av dei tilbaketrekkande tyske styrkane til styrkar lojale til Symon Petlura. Den 16. mai 1919 vart byen kapra av polske styrkar under general Aleksander Karnicki.
Etter første verdskrigen vart Lutsk ein del av Polen og hovudstad i Wołyń voivodskap. Han fekk jernbanesamband til Lviv (då Lwów) og Przemyśl og fleire fabrikkar vart bygd både i byen og i utkanten. I 1938 vart det bygd ein stor moderne radiosendar i byen. Byen hadde 1. januar 1939 kring 39 000 innbyggjarar, av dette var 17 500 jødar og 13 500 polakkar.
Under invasjonen av Polen i 1939 og som følgje av Molotov-Ribbentrop-pakta vart Lutsk, i lag med det vestlege Volyn, annektert av Sovjetunionen. Dei fleste fabrikkane (inkludert den nesten ferdige radiostasjonen) vart demonterte og sende til Russland. Kring 7000 av innbyggjarane (hovudsakleg polakkar) vart sendte til Kasakhstan og 1550 vart arresterte av NKVD.
Byen vart så erobra av Wehrmacht, men før det vart tusenvis av polske og ukrainske fangar skotne av NKVD. Under nazi-okkupasjonen vart dei fleste av jødane i byen tvungne inn i ein ghetto og så myrda ved åsen Polanka nær byen. Kring 10 000 polakkar vart myrda av den ukrainske opprørsarmeen i området.
Då krigen var over vart dei gjenverande polakkane i byen drivne bort. Byen vart eit industrisenter i Ukrainske SSR.
Masaharu Kotani
Masaharu Kotani er ein tidlegare japansk fotballspelar.
Han spela for klubben Shimizu S-Pulse.
Lough Derravaragh
Lough Derravaragh er ein innsjø (på engelsk lough) i County Westmeath i Republikken Irland. Han ligg nord for Mullingar mellom Castlepollard, Collinstown, Crookedwood og Multyfarnham. Knockeyon er ein ås på 214 moh og det høgaste punktet i Westmeath. Han ligg like søraust for innsjøen og dominerer det omliggande landskapet.
Elva Inny renn gjenom Lough Derravaragh frå Lough Sheelin på veg mot elva Shannon. Innsjøen er ein populær stad for fisking og vassport.
Segn
Lough Derravaragh er mest kjend for tilknytinga si til den irske segna om borna av Lir (irsk Oidheadh Chlainne Lir). I følgje segna vart dei fire borna av Kong Lir omskapte til svanar og var i 300 år ved Lough Derravaragh før dei flytta til sunda ved Moyle i 300 år (mellom Irland og Skottland) og så 300 år i Atlanterhavet ved Erris og Innisglory. Trolldomen ville enda då ei kvinne frå sør gifta seg med ein mann frå nord.
Historie
I åssida til Knockeyon, St. Eyon-åsen, ligg ruinane etter eit gamalt kapell, som vart bygd til St. Eyon. Kapellet vart skore ut av grunnfjellet. Ved sida av kapellet ligg St. Cauragh's Well (St. Cauragh-brønnen) og vatnet her hadde visstnok mirakuløse evner. Segna skal ha det til at St. Cauragh vart kasta ut frå Kellsklosteret av St. Columbcille på grunn av disiplinbrot. Han vandra så omkring på landsbygda før han kom til Knockeyon. Her ønska St. Cauragh å vere resten av livet, be til Gud og faste. Han vart så alvorleg sjuk, og då han var døyande bad han til gud om ein drope vatn til å kvele tørsten. Etter ei stund høyrte han lyden av drypande vatn. Han haldt ut handa, drakk av vatnet og vart frisk. Som følgje av dette bygde han kapellet.
Yasunari Kawabata
Yasunari Kawabata var ein japansk forfattar. I 1968 vann han nobelprisen i litteratur for «hans berättarkonst, som med fin känsla uttrycker japanskt väsen i dess egenart.»
Verk
Det første verket til Kawabata var Izu no Odoriko (1926, «Dansarinna frå Izu»). Novella Yukiguni («Snøland») kom i 1937; den er ei historie om kjærleiken mellom ein forretningsmann frå Tokio og ei Geisha frå ei avsidesliggande landsby. Yukiguni blei snart ein klassikar og Kawabata var med eitt etablert som ein av dei leiande forfattarane i Japan. I Senbazuru («Tusen traner») heldt han fram nokre av motiva frå dette verket. I Meijin (i engelsk omsetjing The Master of Go) frå 1954 der han skildrar den siste kampen mellom den gamle meisteren Hon’inbō Shūsai og den yngre Minoru Kitani. Same året vann han Nomaprisen i litteratur for Yama no Oto («Eit kirsebær om vinteren»).
Det er vanleg å gå ut frå at Kawabata døydde for eiga hand ved å gasse seg sjølv til døde, men mange av hans nære, medrekna enkja, såg det som ei ulukke. Han kan ha opna gasshanen ved ein feil medan han førebudde eit bad, men på den andre sida hadde han fått diagnosen Parkinson og sleit med å komme over at venen Yukio Mishima hadde begått rituelt sjølvmord i 1970.
Klarspråk
Klarspråk er namnet på ein måte å skrive på som har som mål at lesarane av ein tekst enkelt skal kunne forstå innhaldet i han.
Definisjon
Den internasjonale definisjonen av klarspråk er: «Klarspråk er kommunikasjon med så tydeleg ordlyd, struktur og visuell utforming at lesarane i målgruppa finn informasjonen dei treng, forstår den og kan bruke den.» Definisjonen er utarbeida av ei internasjonal arbeidsgruppe, International Plain Language Working Group (IPLWG).
Klarspråk i Noreg
I Noreg var prosjektet «Klart språk i staten» eit samarbeid mellom Direktoratet for forvaltning og IKT (Difi) og Språkrådet. Språkrådet hadde det språkfaglege ansvaret, medan Difi hadde ansvar for administrasjon, kommunikasjon og leiing. Fornyings- og administrasjonsdepartementet (FAD) var prosjektansvarleg. Prosjektet varte i perioden 2009–2011. Etter dette overtok Språkrådet ansvaret for å vidareføre dei fleste av tiltaka.
Tiltaka i prosjektet var praktiske råd og verktøy for å forbetre språket, tilbod om fagleg rådgjeving og økonomisk støtte, fakta og erfaringsutveksling om språkforbetringsarbeid, deling av informasjon og årleg utdeling av Klarspråksprisen for klart språk i staten.
Klarspråk i internasjonal samanheng
I mange land, særleg vesteuropeiske og engelskspråklege land, driv sentraladministrasjonen målmedvite arbeid for å skrive tekstane sine slik at lesarane skal kunne forstå dei. Andre nordiske land, som Sverige og Finland, har drive aktivt med klarspråksarbeid lenge. Også EU arbeider systematisk med å forbetre og forenkle språket mellom anna i rettsakter. Andre land som driv med klarspråksarbeid, er Australia, Belgia, Canada, Frankrike, Italia, New Zealand, Spania, Storbritannia, Sør-Afrika, Tyskland og USA. Det finst òg eit eige klarspråksnettverk, Plain Language Association International (PLAIN), som hadde sin årlege internasjonale konferanse i Oslo 2019.
Finnfjord smelteverk
Finnfjord smelteverk under firmanamnet Finnfjord AS er ei norsk verksemd som produserer ferrosilisium (FeSi) og silika. Smelteverket ligg i Finnfjordbotn i Senja kommune, fem kilometer frå byen Finnsnes. Bygginga av dåverande Fesil Nord starta i 1960 og den første smelteovnen starta i mars 1962. Inntil 1974 vart det brukt kvarts frå eit område ved Espejord på Dyrøya.
Finnfjord Smelteverk vart grunnlagt i 1983 etter at drifta hadde vore innstilt etter at Fesil Nord gjekk konkurs i 1982. Føretaket produserer ca. 100 000 tonn ferrosilisium i året og er ein av Europas største produsentar av ferrosilisium. Ferrosilisium er ein føresetnad for produksjonen av stål og ulike stålprodukt. Finnfjord Smelteverk leverer òg silika, som er eit verdefullt stoff i moderne betongteknologi. Firmaet er òg i ferd med å starta levering av vassvarme, totalt potensial for lågtrykksdamp er 315 GWh/år og lågtemperatur overskotsvarme 200 GWh/år.
Kvarts frå Tana er råstoff til produksjonen.
Føretaket fokuserer på forsking og utvikling og har forskingsprosjekt i samarbeid med næringsorganisasjonar som Ferrolegeringsindustriens Forskingssamskipnad (FFF) og med NTNU og SINTEF.
Jan Davidsz. de Heem
'''Jan Davidsz. de Heem''' var ein nederlandsk kunstmålar, kanskje den fremste av alle stilleben-målarar av den nederlandske skulen.
Liv og gjerning
Heem var fødd i Utrecht i april 1606, i ein familie med målarar der han er den mest kjende. Både faren og alle sønene hans var målarar. I heimbyen gjekk han i lære hos Balthasar van der Ast og tok etter hans måte å måle blomar og frukt. På slutten av 1620-talet var Heem i Leiden, der han måla små stilleben i ein stil som minner om Pieter Claesz og Willem Claeszoon Heda.
År 1635 vart Heem teken opp i Sint-Lucasgildet i Antwerpen og frå 1636 arbeidde han i hovudsak der i byen. Her vart han påverka av den meir overdådige flamske målartradisjonen. Han måla stilleben med frukt, fivreld, blomar med meir i ein fargerik stil. Attåt måla han store bilete av bord bognande av matrettar, gjerne omkransa av kostbart draperi. I ein del av bileta hans kan ein merke ein tydlege moralsk peikepinn.
Heem fekk eit varig ry som ein av dei aller største målarane av stilleben. Måleria hans kombinerer noggrann attgjeving av objekta, harmonisk og glansfull bruk av fargar og utsøkt komposisjon. Han hadde rikeleg med oppdrag og sønene hans gjekk inn i verksemda. Sonen Cornelis de Heem var ein av mange som imiterte verka hans. Han var den fremste målaren av dei tre målarsønene til Jan Davidsz. de Heem, i ei slekt som talde endå fleire målarar.
Frå 1667 til -71 budde Heem i fødebyen Utrecht, men då franske hærstyrkar angreip staden, flykta han tilbake til Antwerpen, der han vart gravlagd 26. april 1684.
Over av Peter Hammill
Over er det sjette studioalbumet til den engelske musikaren Peter Hammill, gjeve ut på Charisma Records i april 1977. I 2006 kom albumet ut med ommastra lyd og bonusspor.
Albumet skildrar slutten på eit langvarig forhold til ei kvinne kalla Alice. Albumet skulle opphavleg heite Over My Shoulder med eit anna plateomslag, der Hammill såg over skuldra si.
Dido Havenaar
Dido Havenaar er ein tidlegare japansk fotballspelar.
Han spela for klubbane Mazda, Yomiuri, Nagoya Grampus Eight, Júbilo Iwata og Consadole Sapporo.
Over av Peter Hammill
Albumet vart spelt inn på ei tid då det var endringar i bandet til Hammill, Van der Graaf Generator. Frå bandet spelar trommeslagaren Guy Evans, det framtidige medlemmet Graham Smith (tidlegare frå String Driven Thing) på fiolin, og den gamle bassisten deira frå 1969 til 1970, Nic Potter.
«This Side of the Looking Glass» vart omarbeidd for Hammill-albumet The Love Songs i 1984.
Fugleslekta Aquila
Aquila, òg kalla kongeørnslekta, er ei biologisk slekt av ekte ørner. Ørner er ikkje ei naturleg gruppe, men nemner eigentleg rovfuglar store nok til å jakte større byttedyr. Lerner og Mindell har samla Aquila i ein underfamilie Aquilinae, saman med følgjande andre slekter av ørner: Ictinaetus, Hieraaetus, Lophotriorchis, Polemaetus, Lophaetus, Nisaetus, Spizaetus og Stephanoaetus.
Artslista
Kongeørnslekta i rekkjefølgje etter Clementslista versjon 6.6 frå august 2011 med norske namn etter Norske navn på verdens fugler.
Demografien til London
Demografien til London er prega av at byen er ein av dei mest multikulturelle byane i den industrialiserte verda, med meir enn 300 morsmål og meir enn 50 etniske grupper med meir enn 10 000 personar. Mange av gruppene har samla seg i visse bydelar der dei set preg på bybildet med klesdrakt, butikkar, restaurantar, skilt og plakatar.
Ut ifrå tal frå Office for National Statistics inkluderte folketalet 2 288 000 menneskje fødde i utlandet i 2006, det vil seie 31 %. Dette talet hadde stige frå 1 630 000 i 1997. Tabellen til venstre viser folketalet inndelt etter fødeland, med dei landa som er hyppigast førekommande. Tabellen oppgjev berre fødeland, ikkje etnisitet eller statsborgarskap. Ein viss del av dei som er oppgitt som født utanfor Storbritannia er barn av britiske borgarar, til dømes britiske soldatar som gjorde teneste i Tyskland. På same måte omfattar talet for Storbritannia barn av utanlandske borgarar. Skottar og walisarar utgjer til saman omkring 200 000 av dei som er fødde i Storbritannia.
I folketeljinga i 2001 blei det spurt om etnisitet:
Denne fordelinga er basert på svar frå folket under folketeljinga, noko som opnar for uklare definisjonar, men då talet svar var svært høgt, blir det rekna at det gir eit statistisk sett rett bilde av samansetninga av folk.
Harald Zwart
Harald Zwart er ein norsk filmregissør og -produsent, fødd i Nederland, men oppvaksen i Fredrikstad og Lærdal. Han er bror av John-Anker Zwart.
Zwart er utdanna frå Nederlandse Film en Televisie Academie (Det nederlandske film- og televisjonsakademi) i Amsterdam, og har produsert fleire kortfilmar, reklamer og musikkvideoar. Han har laga filmar i Sverige, USA og Noreg. Mest kjend er han for å ha regissert filmane Agent Cody Banks, One Night at McCool's og Hamilton. Han er ein av initiativtakarane og deleigarane i film- og TV-produksjonselskapet Medieparken AS i Fredrikstad. Zwart driv òg to eigne produksjonsselskap, eitt for reklamefilm, Motion Blur, og eitt for spelefilm, Zwart Arbeid.
Før Hollywood
Zwart søkte spelefilmstøtte i Norge for prosjektet 96, ein film om heimebrent, men fekk inga støtte. I staden vart svenskane interessert i han, på grunn av fleire gode reklamefilmar. Dei meinte Zwart var flink til å få film til å sjå dyrt ut for lite pengar, og dei gav han jobben som regissør for filmen (og TV-serien) Hamilton.
Tilbake i Norge
Hans faste samarbeidspartner og kamerat er Tom Gulbrandsen.
Zwart vann i 2007 sølv i Gullblyanten og Sølvfisken for ein reklamefilm for sjokoladen Smash. Han avslutta same år innspelinga av Lange flate ballær II, der han sjølv valde å ta regien. Filmen hadde premiere 14. mars 2008.
Zwart regisserte Pink Panther 2, ein oppfølghar til filmane om Den rosa panteren. Dette var den største Hollywood-kontrakten til ein nordmann nokon gong, men filmen vart ein stor flopp.
Filmografi
Filmer:
Sommaren 2004 opna han kaffebaren Zwart Kaffe i Gamlebyen i Fredrikstad.
Taran
Taran er eit personnamn som kan brukast av både kvinner og menn.
På norsk er Taran ei målføreform av kvinnenamnet Torunn, særleg bruka i Buskerud og Telemark. Namnet har opphav i norrønt Þórunnr, samansett av gudenamnet Tor og verbet unna som tyder 'elske'.
Namnet er òg bruka som mannsnamn i fleire ulike tradisjonar. På sanskrit og avleidde språk tyder ordet 'himmel' eller 'fartøy', og er brukt som mannsnamn blant hinduar og sikhar. Namnet er også kjend blant tidlege britar; det var brukt av ein piktisk konge og er også kjend som eit gælisk namn. Namnet er avleidd frå toreguden Taranis. Det tyder 'tore' og er i slekt med dei nordiske namna Tor og Tore.
Bruken av namnet i Noreg
I folketeljinga i 1801 nær hundre manntalsførte med namnet Taran eller Tarand, 28 av desse budde i Ål i Hallingdal.
I teljinga frå 1900 var det 33 kvinner og ein mann som hadde dette namnet.
I 2008 var det meir enn 150 kvinner og 8 menn som hadde Taran til første fornamn.
Lough Owel
Lough Owel er ein innsjø (på engelsk lough) nord for Mullingar i County Westmeath i Republikken Irland. Han er ein djup innsjø og er ein populær stad for fiske. Vatn frå Lough Owel gjev vatn til Royal Canal, ein kanal som kryssar Irland frå Dublin til elva Shannon.
Vikinghøvdingen Thorgest vart drukna i Lough Owel av Máel Sechnaill mac Maíl Ruanaid i 845.
Tettstader på Færøyane
Oversyn over alle busetnader på Færøyane, både bygder og byar, etter folketal. Tala er frå 1. januar 2021.
Fylkesveg 757
Fylkesveg 757 (Fv757) går mellom Verdalsøra og Vollen i Verdal. Veglengda er 28,6 km.
Han tar av frå E6 i Verdalsøra og går austover til Vollen.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Christian Rud
Christian Bertrand Engebretsen Rud var ein norsk general og politikar, opphavleg frå Enebakk i Akershus.
Rud voks for ein stor del opp i Kristiania. Han var militær-offiser frå 1878 og tok eksamen ved den militære høgskulen i 1881. Sidan steig han i gradane innafor artilleriet, major frå 1902. I 1906 utnemnd til oberstløytnant og avdelingssjef i Generalstaben året etter. Frå 1910 oberst og regimentssjef i artilleriet. Til sist generalmajor og 1916-24 sjef for 6. divisjon og forsvaret av Nord-Noreg, stasjonert i Harstad.
Rud vart vald til stortingsmann 15. september 1919, då det vart halde omval til Stortinget, etter at det ordinære stortingsvalet i krinsen Trondenes var underkjent. Rud representerte Venstre og møtte på Stortinget sesjonane 1920 og 1921, medlem i Forsvarskomiteen. Han var med i fleire militære kommisjonar og var ein iherdig talsmann for framføring av jarnbane i Nord-Noreg.
Norske kulturministrar
Norske kulturministrar. Dette er ei oversikt over norske kulturministrar, frå Kulturdepartementet blei oppretta i 1981.
Néa Moní
Néa Móni er eit kloster på øya Khíos. I klosteret er det ei krosskyrkje med ein stor åttekanta dom omgitt av tromper (nisjeaktige kvelv). På 1000- og 1100-talet var klosteret dekorert med marmorkunstverk, og mosaikk på gullbakgrunn. Dette var ein del av det som er karakterisert som «den andre gullalderen i bysantinsk kunst».
Mosaikken er bevart og er tilgjengeleg i dag.
Klosteret står på verdsarvlista til UNESCO.
Kjelder
Versdarvlista til UNESCO om Nea Moní
Aass Bryggeri
Aass Bryggeri er det einaste gjenverande bryggeriet i Drammen, og det eldste bryggeriet i Noreg. Bryggeriet vart tufta på Nedre Sund på Bragernes i 1834, av Poul Lauritz Aass, og er framleis eigd av familien Aass og ligg på same stad som i 1834, trass i at sjølve bygget har vorte bygd ut og modernisert fleire gongar. Under utbyggingane har den opphavlege stilen alltid vorte ivareteken, slik at bryggeribygget i dag framstår som ein heilskapleg og tradisjonsrik bygning.
I 1869 byrja Aass å produsere mineralvatn i tillegg til øl, og er i dag medeigar i Aksjeselskapet Solo. Bryggeriet produserer òg ein eigen akevitt, oppkalla etter tuftaren.
Av produkt frå bryggeriet er Aass særs kjend for juleølet og bockølet sitt.
Administrerande direktør er Terje Aass (pr. 2005).
Mandelmjølk
Mandelmjølk er ei væske laga av oppmolne mandlar blanda med vatn. Mandelmjølka er eit alternativ til mjølk frå kyr og andre dyr. Ho kan drikkast som ho er eller brukast i matlaginga for menneske som har mjølkeallergi, laktoseintoleranse, har eit vegansk kosthald eller av andre grunnar ikkje kan eller ynskjer å drikke vanleg mjølk. «Mjølka» inneheld verken laktose eller kolesterol, men oppfører seg ganske likt mjølk i oppskrifter.
I mellomalderen var mandelmjølk kjend både i den den muslimske verda og mellom kristne. Det at mandelmjølka er eit reint vegetablisk matemne gjorde henne eigne som føde også når ein måtte avstå frå animalske matvarer under faste. Mandelmjølk var òg mykje brukt i matlaginga elles i mellomalderen. Dette fordi vanleg mjølk er svært lite haldbar utan kjøling og oftast vart kinna til smør eller ysta like etter mjølkinga, medan ein kunne lagre mandlar og sjølv lage frisk mandelmjølk når det måtte passe. Oppskrifter på mandelmjølk og rettar der mjølka vert brukt finst med i ulike oppskriftssamlingar frå mellomalderen. Ei av dei eldste oppskriftsamlingane ein kjenner frå Norden har til dømes med med ei oppskrift på ei hønsegryte med mandelmjølk.
Det finst mandelmjølkprodukt på marknaden, desse har ofte tilsette vitaminar og kan ha smak av sjokolade eller vanilje, eller vera nøytrale. Ein kan òg enkelt laga mandelmjølk sjølv.
Bruk to desiliter skålda mandlar og ein liter varmt vatn. Køyr mandlane i hurtigmiksar med litt av vatnet, og tilset resten av vatnet etter kvart.
Mandelmjølka passar bra i til dømes vaflar og pannekaker i staden for kumjølk.
Shinji Ogura
Shinji Ogura er ein tidlegare japansk fotballspelar.
Han spela for klubben Nagoya Grampus Eight.
Tiwanaku
Tiwanaku, tidlegare skrive Tiahuanaco, er ein viktig arkeologisk funnstad i dagens Bolivia frå før inkatid. Ruinane frå den gamle byen ligg ved søraustkysten av innsjøen Titicaca, kring 72 km vest av La Paz. Opphavleg låg byen ved sjøen, men Titicaca har no trekt seg rundt 20 km attende. Byen kan ha vore så stor som 6 km², med folkesetnad på 40 000. Tiwanaku er prega av store steinar som veg opp til 100 tonn, dei er hogd, firkanta, kledd og skore, og slår til og med inkakulturen i kvaliteten på handverket.
Historie
Staden vart grunnlagt kring år 200 f.Kr. som ein liten landsby. Mellom år 300 e.Kr. og 500 e.Kr. voks han, fekk urbane proporsjonar, og vart ei viktig regional kraft i regionen i sørlege Andes, men kollapsa brått kring år 1000 eller litt seinare. Folket forlét byen og den karakteristiske stil i kulturen kom bort. Somme har foreslått at sjølve kulturen har ein horisont så lang som frå ca 1500 f.Kr. til ca 1200 e.Kr.
Mange av bygningane i Tiwanaku er i mykje dårleg stand og har attpåtil vore gjenstand for plyndring og amatørmessige utgravingar gjort i forsøk på å finne verdisaker kort tid etter fallet åt Tiwanaku. Skadeverket heldt fram på 1800-talet og i starten på 1900-talet, og har omfatta medan anna steinbryting for jernbane og for militære treningsføremål.
Kulturen
Det mest kjente monumentet i byen er den enorme solporten, 3 meter høg og 3,75 m brei. Breiddestykket er laga av ei udelt andesittblokk – stein av lavabergart. Blokka braut i to under eit jordskjelv ein gong etter at kulturen gjekk under. I 1908 vart porten reist opp att. Blokka er rekna til å vege mellom 7 og 12 tonn. Ho er dekt av friser, eit sentralt guddommeleg bilete og mange mindre friser kalla vengefriser. Det er usemje om tydingane, somme foreslår at frisene er ein kalender.
Mykje ved kulturen er framleis ukjend. Det er ikkje klart om Chavín har påverka området. Mange bygg og bilete kan minne om Chavín. I blomstringsperioden rekte påverknad frå Tiwanaku frå stillehavskysten over fjella i Atacama-regionen, Chile til Cochabamba-provinsen og så vidt som til dagens Argentina. Det er ikkje klart om det store område var eit rike i politisk forstand, eller om det berre er snakk om kulturell og kommersiell påverknad. Eit viktig språk i området var den gong som no Aymara.
Keramikken frå Tiwanaku er datert frå år 100 f.Kr. til år 1000 e.Kr. Det er ikkje mogleg å gje bygningar ei så lang datering. Likeins veit ein ikkje årsaka til at dei store bygningane vart reist her, somme trur dei kan ha vore del av ein religiøs kultstad. Steinblokkane kan ha vorte flytta 300 km frå steinbrottet.
Kunstforma i Tiwanaku er tydingsskiljande. Saman med den samtidige wari definerer dei den mellomhorisonten av forhistorisk kultur i Andes. Begge stilartane nedstammer frå Pukarakulturen som hadde sentrum i nordre del av Titicaca. Ein trur at Tiwanaku har influert på kunst i Chimu.
Nils Peter Bernhard Hjelmberg
Nils Peter Bernhard Hjelmberg var ein dansk statsborgar, fødd i København, som arbeidde for tysk politi i Noreg under den andre verdskrigen.
Ablasjon
Ablasjon vil seia fjerning av eit materiale frå ei overflata gjennom smelting, sliping, fordamping eller andre erosjonsprosessar. Omgrepet vert brukt innan geologi, glasiologi og i romfart om avskalling frå utsida på eit romskip når det går gjennom atmosfæren.
Mesittar
Mesittar (Mesitornithidae) er ein biologisk familie av tre fugleartar med usikkert slektskap til andre familiar. Dei er små, nesten utan flygeevne, endemiske til Madagaskar. Vanlegvis er dei brunaktig med bleikare underside, noko fasanliknande utsjånad, og dei vart opphavleg plassert i ordenen Galliformes, hønsefuglar, seinare i Gruiformes, tranefuglar, men i nyare tid i sin eigen orden Mesitornithiformes. Dei er einaste familien med meir enn to artar der alle artar er truga, og alle tre er oppført som sårbare.
AMD
Advanced Micro Devices, Inc. (AMD) (NYSE: AMD) er eit USA-amerikansk multinasjonalt selskap med hovudkontor i Sunnyvale i California. AMD utviklar prosessorar og annan maskinvare for datamaskinar. AMD er den nest største globale leverandøren av mikroprosessorar basert på x86-arkitektur etter Intel Corporation, og den tredje største leverandøren av grafikkustyr. Selskapet eig og 21 prosent av Spansion, ein leverandør av flash-minne.
Paralympiske vinterleikar 1980
Paralympiske vinterleikar 1980, offisielt '''Dei 2. Paralympiske vinterleikane, opphavleg kjend som Dei 2. olympiske vinterleikane for funksjonshemja''', vart halden frå 1. til 7. februar 1980 på Geilo i Noreg. 18 nasjonar deltok med 299 utøvarar i tre idrettsgreiner.
AMD
Historie
Advanced Micro Devices (ofte forkorta AMD) blei oppretta i 1969 som ein produsent av logiske kretsar. I 1975 starta selskapet å produsera RAM-brikker. Same år lanserte dei sin egen klone av 8-bit prosessoren Intel 8080, og kalla denne AM9080ADC. I 1975 lanserte òg AMD AMD Am2900, ein 4-bit prosessor som hovudsakleg blei nytta som mikrokontrollar. Det utvikla seg etter kvart ein heil «familie» med forbetra utgåver, med namn som AMD Am2901, AMD Am2902, osv.
Mesittar
Biologi
Dette er skogs- og krattfuglar som beitar på insekt og frø. Dei har korte, runde venger og mykje kraftige bein og føter. Kroppslengda er ca. 30 cm, av det gjer halen ut for rundt halvparten. Hovudet synast ganske lite i forhold til kroppen. Mesittar held ryggen parallelt med bakken, berre krumnebbmesitt kan nokre gonger bere hovudet litt høgare enn resten av kroppen. Generelt flyg fuglar av alle dei tre artane sjeldan, helst berre når fare truar, eller for å finne ein trygg kvileplass i eit tre. Flygekapasiteten er dårleg, dei flyg sjeldan meir enn 20 til 30 meter.
Brunmesitt og brunvengmesitt beitar på bakken, plukkar insekt under lauvverk og frå blada, og dessutan frå låg vegetasjon. Krumnebbmesitt brukar det lange nebbet til å søkje i jorda. Andre fuglar som drongoar og flugesnapparar følgjer mesittar for å fange insekt som vert skremt opp. Mesittar er vokale fuglar, med lydytringar som liknar song frå sporvefuglar, og blir brukt til å hevde territorium. To eller tre kvite egg blir lagt i ein reir gjort av trepinnar i ein busk eller på ei låg grein. Krumnebbmesittar er polygame og i motsetnad til dei to andre artane syner dei monaleg kjønnsdimorfisme. Dei to andre mesittartene er monogame.
Taksonomi
Historisk har mesittar vore plassert saman med duer og fossekallar. Medan sistnemnde er absolutt feil, er det ein indikasjon på at dei faktisk kan vere tettare, men ikkje så veldig tett, relatert til duefuglar. Det er gjort framlegg om at kagu og solrikse òg kan vere ikkje alt for fjerne slektningar. Desse to er no plasserte i sin eigen orden Eurypygiformes, og alle har tilsynelatande opphav i Gondwana. Kagu og solrikse, som mesittar, er blant dei relativt få fuglane som har dunfjør. Om data ymtar om ein mogleg samanheng mellom «uvanlege tranefuglar», og moglegvis duer, er det slett ikkje robust nok grunnlag til å trekkje ein sikker konklusjon. I motsetnad til med hoatzin, er det gjennomført lite fylogenetisk forsking på mesittar.
DNA-studie av Hackett eit al. peiker mot at mesittar er ei systergruppe av duer, og noko meir fjernt nærskyldt til sandhøns, tropikkfuglar, dykkarar og flamingoar.
Artsliste
Slekt Mesitornis
Noregsmeisterskapen i fotball for menn 1950
Fredrikstad vart noregsmeister etter at dei vann over Brann med 3–0 den 22. oktober. Målskårarar for Fredrikstad var Willy Olsen i det 7. minutt, Thorleif Larsen i det 61. minutt og Bjørn Spydevold i det 64. minutt. Dette var sjette gong Fredrikstad vann ein Noregsmeisterskap. 35 367 tilskodarar såg kampen på Ullevaal Stadion. Det var siste gong på 47 år det vart bomma på straffespark (det var Gunnar Skagen som bomma).
Dommar var Josef Larsen.
Fredrikstads vinnarlag: Kjell Huth, Åge Spydevold, Odd Karlsen, Bjørn Spydevold, Erik Holmberg, Odd Andersen, Thorleif Larsen, Leif Pedersen, Odd Aas, Henry Johannessen og Willy Olsen.
1. runde
Seriespelet i Hovedserien og 1. divisjon 1949/50 vart avsluttet i mai 1950. Seriefinalen og kvalifisering til Hovedserien føregjekk samtidig som 1. runde (11. juni) og 2. runde (18. juni) i cupen skulle spelast. Dei 10 laga som var involvert i seriefinalen og kvalifisering for opprykk til Hovedserien (,, , , , , , , og ), fekk derfor walk–over i 1. og 2. runde.
Akiyoshi Ohashi
Han spela for klubben Nagoya Grampus Eight.
Kontinuitetslikninga
Kontinuitetslikninga er ei differensiallikning som skildrar bevart transport av ein storleik. Sidan masse, energi, rørslemengd og andre naturlege storleikar er bevarte, kan mykje fysikk skildrast med hjelp av kontinuitetslikningar.
Alle døme på kontinuitetslikningar under uttrykket den same ideen. Kontinuitetslikingar er den (sterkare) lokale formal av bevaringslova.
Ei kontinuitetslikning har ei «differnsialform» (uttrykt med ein divergensoperator) og ei «integralform» (uttrykt med eit fluksintegral). I denne artikkelen vert berre differensialforma nytta.
Generelt
Den generelle forma til ei kontinuitetslikning er
der er ein storleik, ƒ er ein funksjon som skildrar fluksen til, og s skildrar kor raskt  vert skapt eller fjerna. Denne likninga kan utleiast ved å sjå på fluksane i ein infinitesimal boks. Denne generelle likninga kan òg nyttast til å lage alle kontinuitetslikningar, frå enkle likningar som kontinuitetslikninga for volum til meir kompliserte likningar som Navier–Stokes-likningane. Denne likninga generaliserer òg adveksjonslikninga.
Elektromagnetisk teori
I eletromagnetisk teori vert kontinuitetslikninga anten rekna som ei empirisk lov om uttrykker (lokal) ladningsbevaring, eller han kan utleiast frå to av Maxwell-likningane. Han fortel at divergensen til straumtettleiken er lik den negative endringa til ladningstettleiken,
Utleiing frå Maxwell-likningane
Ei av Maxwell-likningane, Ampèrelova, seier at
Ved å ta divergensen på begge sider får ein
Lukka uttrykk
Eit lukka uttrykk eller ei analytisk løysing er i matematikk er berre lukka viss, og berre viss, det kan uttrykkast analytisk med eit avgrensa tal på visse «velkjende» funksjonar. Typisk er desse velkjende funksjonane definerte til å vere elementære funksjonar; så uendelege rekkjer, grenser og kjedebrøkar er ikkje lov.
Kontinuitetslikninga
Utleiing frå Maxwell-likningane
men divergensen til curlen er null, slik at
Ei anna av Maxwell-likningane, Gausslova, seier at
Ved å setje denne inn i likning (1) får ein
Lukka uttrykk
Til dømes kan røtene til ei kvadratlikning med komplekse koeffisientar uttrykkast i lukka form med addisjon, subtraksjon, multiplikasjon og deling, samt ved å ta kvadratdrota, alle elementære funksjonar. Det finst derimot femtegradslikningar utan lukka løysingar sjølv om ein nyttar elementære funksjonar, sjå Galoisteori.
Å endre definsjonen til «velkjende» funksjonar ved å inkludere fleire funksjonar kan endre likningssettet med lukka løysingar. Mange kumulative fordelingsfunksjonar kan ikkje uttrykkast i lukka for, med mindre ein reknar spesialfunksjonar, som feilfunksjonen eller gammafunksjonen som velkjende. Det er mogeleg å løyse femtegradslikninga om ein har med generelle hypergeometriske funksjonar, men løysinga er altfor komplisert til å vere algebraisk nyttig. For mange praktiske dataapplikasjonar er det fornuftig å rekne gammafunksjonen og andre spesialfunksjonar som velkjende, sidan ein kan nytte numeriske implementeringar.
Kontinuitetslikninga
Utleiing frå Maxwell-likningane
som er kontinuitetslikninga.
Tolking
Straumtettleiken er rørsla til ladningstettleiken. Kontinuitetslikninga seier at om ein flyttar ladning ut av eit differensialvolum (t.d. at divergensen til straumtettleiken er positiv), så vil ladningsmenda i volumet minke, slik at endringsraten til ladningstettleiken er negativ. Derfor uttrykket kontinuitetslikninga ei bevaring av ladning.
Væskedynamikk
I væskedynamikk er kontinuitetslikninga eit matematisk uttrykk som i alle prosessar for stasjonære tilstandar syner korleis endringa av masse som kjem inn i eit system er lik endringa av massen som går ut av systemet. I væskedynamikk er kontinuitetslikninga analog til straumlova til Kirchhoff i elektriske kretsar.
Differensialforma av kontinuitetslikninga er:
som tyder at divergensen til fartsfeltet er null overalt. Fysisk er dette det same som å sei at den lokale volumspreiinga lik null.
Navier-Stokes-likningane dannar ei kontinuitetslikning på vektorform som skildrar bevaring av lineær rørslemengd.
Kvantemekanikk
I kvantemekanikk gjev bevaring av sannsyn òg ei kontinuitetslikning. La P(x, t) vere ein tettleiksfunksjon og skrive
der j er sannsynsfluksen.
Fire-straumar
der
så sidan så impliserer at straumen er bevart:
Bremanger Smelteverk
Bremanger Smelteverk er eit smelteverk i Svelgen, kommunesenteret i Bremanger. Verket er i dag drive av Elkem.
Historie
Verket vart starta som eit jernverk, og har sidan starten i 1928 vore rekna som eit hjørnesteinføretak i Svelgen. Dei som starta jernverket var skipsreder Jebsen, Bergens Privatbank og dr.ing Jørgen H. Andersen. Christiania Spigerverk var òg inne som aksjonærar frå starten av.
Jernverket var òg i drift under andre verdskrigen, og vart av tyskarane sett på som strategisk viktig.
Lough Dan
Lough Dan (Loch Deán på irsk) er ein innsjø (på engelsk lough) i County Wicklow i Republikken Irland. Han er forma som ein bumerang og ligg nær Roundwood. Området er populært for fotturar og kajakkpadling og ligg nær Wicklow Way.
Elva Clohouge renn frå Lough Tay og ut i Lough Dan i nord. Elva Avonmore renn vidare ut frå innsjøen i sør.
Det meste av innsjøen er omgjeve av privaeigde landområde, men i nordvest utgjer området ein del av Wicklow nasjonalpark.
Kertsj
Kertsj (ukrainsk Керч, russisk Керчь, krimtatarisk Keriç, gammalaustslavisk: Кърчевъ, gammalgresk: Παντικάπαιον, Pantikapaion, tyrkisk Kerç) er ein by på Kertsjhalvøya aust på Krimhalvøya, og er eit viktig senter for industri, transport og turisme i Ukraina. Kertsj vart grunnlagd for 2600 år sidan og vert rekna som ein av dei eldste byane i Ukraina.
Byen er òg ein viktig industriby, i området er det store jernforekomster. Andre viktige næringsvegar er skipsfart, fiskeri, skipsbygging og turisme. Frå byen går det jarnbane over sundet til han russiske sidan. Byen har 28 skular, 9 institutt knytte til russiske og ukrainske universitet, polyteknisk høgskule, medisink utdanning og seks tekniske skular. Byen er administrasjonssenter for Kertsj kommune.
Historie
Utgravingar ved byen Majak ved Kertsj har vist busetjingar som stammar frå tida mellom 1600- og 1400-talet f.Kr. På 700-talet vart den greske byen Pantikapaion (Panticapaeum) grunnlagt ved Kertsj av jonarar frå Milet. Pantikapaion gav namn til den siste attiske kunststilen (370–320 f.Kr.). Pantikapaion vart seinare den viktigaste byen i Det bosporanske riket (som fått namnet sitt av Kertjsundet, som den gongen vart kalla Kimmeriska bosporen) og hadde stor tyding som hamneby og handelsby.
Kertj kom seinare under Romarriket, Austromarriket, Genova og Krim-khanatet. Krimkhanarane bygde fortet Jenikale ved byen. Ved freden i Kutsjuk-Kainardji i 1774 vart Kertsj overført til Tsar-Russland. På 1830-talet starta ein omfattande utgravingar av dei antikke kulturminna i Kertsj.
Byen vart svært øydelagt i 1855 under Krimkrigen, og igjen under andre verdskrigen.
I 1900 vart den store metallurgiske fabrikken grunnlagt og denne er enno i verksemd.
Under andre verdskrigen vart byen først erobra av tyskarane i november 1941. 30. desember sette den raude armeen i gang ein motoffensiv i eit amfibieåtak over Kertsjsundet, og gjenerobra byen, men 17. mai 1942 var Kertsj igjen på tyske hender. Under offensiven i Ukraina vinteren og våren 1944 tok sovjetarane òg Krim tilbake, denne gongen for godt. Kertsj vart gjenerobra 11. april.
Klima
Kertsj har eit fuktig subtropisk klima (Köppen si klimaklassifisering Cfa) med kjølige til kalde vintrar og varme til heite somrar.
Willi August Kesting
Kesting var utdanna som møbelsnekkar. Han var med i SA frå mai 1932, og gjekk inn i det tyske hemmelege politiet då Hitler kom til makta i 1933. I 1941 kom han til Noreg som overassistent ved Sicherheitsdienst avdeling IV A i Bergen, og vart kriminalsekretær og leiar for avdeling IV E den 6. oktober 1944. Kestingleia avdelinga til kapitulasjonen, og vart i Gulating lagmannsrett dømd til døden for krigsbrotsverk (mishandling og drap) 18. mars 1946. Etter stadfesting av dommen i Høgsterett 4. juli 1946, vart han avretta på Sverresborg 8. august 1946.
Kujto
Kujto (russisk Куйто; finsk Kuittijärvet) er tre innsjøar i Republikken Karelen, nordvest i Russland. Kujtosjøane er knytt til kvarande gjennom naturlege kanalar og vert nytta til tømmerfløyting.
Shigeo Sawairi
Shigeo Sawairi er ein tidlegare japansk fotballspelar.
Han spela for klubben Nagoya Grampus Eight.
Maria Kristine Sture
Maria Kristine Sture er ei målkvinne frå Oslo. Ho var leiar av Norsk Målungdom (NMU) frå 2009 til 2010, og før dette dagleg leiar og politisk nestleiar i same organisasjonen. Frå 2013 til 2015 sat ho i valnemnda til NMU, og har ofte verka som hjelpar for organisasjonen. Ho er i dag tilslutta Studentmållaget i Stavanger, og er gift med tidlegare leiar Vebjørn Sture.
Fylkesveg 758
Fylkesveg 758 (Fv758) går mellom Stene skanse og Vuku i Verdal. Veglengda er 3,4 km.
San i Polen
San (ukrainsk Сян) er ei elv søraust i Polen og vest i Ukraina. Ho er ei sideelv til Wisła med ei lengd på 433 km, noko som er det sjette lengste i Polen. Elva har eit nedslagsfelt på 16 861 km² (14 390 km² i Polen). San har utspringet sitt i Karpatane nær landsbyen Sianky i ei høgd på 900 meter, nøyaktig på grensa mellom Polen og Ukraina. og på det kontinentale vasskiljet. Ho dannar grensa mellom dei to landa i om lag 50 km.
Fylkesveg 758
Han tar av frå riksveg 72 ved Skansen og går nordover til Vuku.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
San i Polen
Historie
Elva vart først nemnd i skriftlege kjelder i 1097 som Sanъ, reku Sanъ, k Sanovi, nad Sanomъ (1152) og Sanu (1287). På gamle kart over Rutenske voivodskap i Polen (1339-1772) finn ein «San» (1339), «San» (1372), «Szan» (1406), «Sanok» (1438), «Saan» (1439), «Sayn» (1445), «San» (1467), «Szan» (1517) og «Schan» (1526).
Sandalen må har vore ei viktig handelsåre så tidleg som 800- eller 900-talet. Regionen vart ein del av staten Stormähren fram til ungarske stammer invaderte området rundt 899. Lendiarar i området valde då å støtte ungararane. Polen, Kievriket og Ungarn kjempa stadig om området på 900-talet.
Under den andre verdskrigen og invasjonen av Polen i 1939 prøvde polske styrkar å forsvare ei linje langs San frå 6. september 1939 før tyskarane braut gjennom bruhovudet deira den 12. september 1939.
String Driven Thing
String Driven Thing er eit folkrockband frå Skottland, opphavleg skipa i 1960-åra og leia av ekteparet Chris Adams og Pauline Adams. Bandet hadde òg med seg Graham Smith på elektrisk fiolin.
Bandet vart skipa i Glasgow i 1967 som ei visegruppe som song tredelt harmoni. Sidan fekk dei platekontrakt hos Tony Stratton-Smith på Charisma og gav ut eit sjølvoppkalla albumet på dette selskapet, produsert av Shel Talmy.
Michael Brand
Michael Brand (fødd 1952) er ein engelsk dirigent og komponist, kjend for arbeidet sitt med medlemmar av Van der Graaf Generator (VdGG). Han arbeidde tidlegare som radioprodusent for BBC.
Hisataka Fujikawa
Hisataka Fujikawa er ein tidlegare japansk fotballspelar.
The Surfaris
The Surfaris var eit amerikansk surfemusikkband starta i Glendora i California i 1962. Dei er mest kjend for to songar som nådde listene i Los Angeles-området og nasjonalt i mai 1963. Desse var «Surfer Joe» på A-sida og «Wipe Out» på B-sida.
Hisataka Fujikawa
Han spela for klubbane Nagoya Grampus Eight og JEF United Ichihara.
The Surfaris
Det opphavlege bandet bestod av Ron Wilson (trommer), Jim Fuller (sologitar), Bob Berryhill (rytmegitar) og Pat Connolly (bass). Saksofonisten Jim Pash kom med i bandet etter innspelinga av «Wipe Out» / «Surfer Joe». Ken Forssi, som seinare spelte i bandet Love, spelte bass med The Surfaris, og det same gjorde Jck Oldham, som spelte med gruppa frå 1966 til 1967.
Den energiske trommesoloen til Wilson gjorde «Wipe Out» til ein av dei best hugsa instrumentale rockesongane frå perioden. «Wipe Out» vert òg hugsa for introduksjonen før musikken startar, ein knekkelyd (som skal høyrast ut som eit surfebrett som bryt) og ein manisk latter etterfølgd av dei to einaste orda i songen, «wipe out».
Bandet gav ut fleire plater, men berre to andre singlar, «Surfer Joe» og «Point Panic», nådde listene. The Surfaris gjekk frå kvarandre i 1966, men har periodsvis kome attande og er framleis delvis aktive.
«Wipe Out» vert nytta i filmen Dirty Dancing.
Knop
Knop er i utgangspunktet ein knute på eit tau, men er mest brukt som mål for hastigheita på båtar og luftfartøy. Ein knop er lik ei hastigheit på ei nautisk mil (1852 m) per time.
Den historiske årsaka til namnet er at ein tidlegare brukte ei line med knopar til å måle fart. Lina vart lagt ut i den farten fartøyet bevega seg med, og knopar på lina vart talde i eit halvt minutt (30 s). Avstanden mellom to knopar på lina må vere 15,43 m om farten skal reknast til nautisk mil per time, fordi det er 120 halvminutt i ein time, og 1852 m / 120 = 15,43 m.
Knop blir forkorta kn.
Ningxia
Níngxià, eller Ningxia Hui ( 宁夏 ) er ein autonom region i Folkerepublikken Kina. Provinsen har eit areal på 66 000 km². Folketalert vart i 2009 berekna til 6,22 millionar. Yinchuan ( 银川 ) er hovudstad i regionen. Ningxia grensar til provinsane Gansu i sør og Shaanxii aust, samt regionen Indre Mongolia i nord.
Ningxia er vennskapsregion med Sogn og Fjordane.
Andípsara
Andípsara (gresk Αντίψαρα) er ei øy i Hellas som høyrer til Dei nordegeiske øyane i Egearhavet. Ho ligg nordvest for øya Khíos og like vest for den større øya Psará. Øya høyrer til kommunen Psará i periferieininga Khíos. Det står berre eit fåtal med hus på Andípsara.
Ningxia
Administrasjonseiningar
Ningxia består av fem byprefektur:
Ganddal stasjon
Ganddal stasjon er ein jernbanestasjon på Jærbanen i Sandnes kommune. Stasjonen vart opna på Ganddal i 1878 samtidig med at jernbanelinja vart opna. Stasjonen ligg 18,49 kilometer frå Stavanger på den 580,55 kilometer lange linja til Sørlandsbanen. Han ligg 22,5 meter over havet. Tidlegare tok Ålgårdbanen av på Ganddal, men denne banen er no nedlagd. Delar av banen har derimot status som industrispor. I tilknyting til stasjonen er det ein parkeringsplass for 30 bilar.
Preservation Inlet
Preservation Inlet er den sørlegaste fjorden i Fiordland National Park, og ligg ved det sørvestlege hjørnet til Sørøya på New Zealand, i regionen Southland.
Geografi
Preservation Inlet er ein lang og trong fjord som strekkjer seg i nordaustleg retning mellom Gulches Head i nord og Puysegur Point i sør. Coal Island ligg ved innløpet. Den inste armen vert kalla Long Sound, som er utløpet til elva Long Burn.
Historie
Staden var kjend av tidlege sel-s og kvalfangarar, og fekk namnet sitt av kaptein Eber Bunker i 1809. Den første landbaserte kvalfangststasjonen på New Zealand vart etablert her i 1828 eller 1829, og dreiv fangst av sørkaper (engelsk Southern Right Whale) ((Eubalaena australis) i dette området . I 1900 vart ein busetnad med namnet Cromarty etablert i Kisbee Bay. Det var meininga å dra nytta av både gullfunn i 1890-åra og fiske, men dette vara ikkje så lenge, og i dag er det få leivningar att av busetnaden..
Økologi
Etter ein massiv fangst gjennom mange år, er sørkaperkval/sørleg rettkval (rettkvalfamilien) endeleg starta å koma attende til staden. Der er uverifiserte observasjonar av hektordelfinar i området.
Tilkomst
Der er ingen vegar langs kysten på denne staden. Men ei turrute hit går frå Tuatapere. Der er også åtkome til fjorden sjøvegen og med fly.
Dei skandinaviske fjella
Dei skandinaviske fjella (på svensk Skanderna, Fjällen eller Kölen) er fjellkjeda som går langs Den skandinaviske halvøya. I nord går fjellrekkja under namnet Kjølen, og frå Finnmark til Femunden er Kjølen grensefjella mellom Noreg og Sverige; vidare sørover inngår Dovrefjell og Langfjella i dei skandinaviske fjella. Vestsida av fjella går bratt ned mot Nordsjøen og Norskehavet, og dannar fjordane i Noreg, medan dei i nordaust heller sakte mot Finland. I nord dannar dei grensa mellom Noreg, Sverige og Finland, men er stort sett ikkje meir enn åsar i nærleiken av Nordkapp.